
  
26 DR 30.10.2019 

 

 

Jadi ini harus ditangani dengan satu sistem data yang lebih bersepadu yang boleh 
kita gunakan untuk membuat satu analisis dan projection yang lebih tepat dan dalam masa 
yang akan datang kita akan dapat menangani masalah lambakan rumah dengan harga yang 
bertepatan dengan lokasi dan sebagainya, insya-Allah. Sekian. 

Tan Sri Datuk Seri Panglima Haji Annuar bin Haji Musa [Ketereh]:  Terima kasih, 
Yang Berhormat Menteri. Soalan saya ialah, berhubung dengan khusus mengenai keizinan 
menjual rumah kepada warga asing kepada harga RM600 ribu dan ke bawah seperti mana 
yang diumumkan dalam belanjawan. 

Jadi daripada jawapan Yang Berhormat Menteri tadi, nampaknya kementerian 
sendiri masih lagi dalam keadaan yang agak tidak bersedia dari segi data dan juga dasar.  
Jadi saya hendak tanya, adakah dasar ini originated daripada kementerian Yang Berhormat 
atau daripada Kementerian Kewangan sewaktu ianya dibentangkan dalam Belanjawan.  Oleh 
kerana dasar ini mempunyai implikasi yang sangat serius apabila harga rumah semurah itu 
diizinkan dimiliki oleh warga-warga asing.   

Puan Zuraida binti Kamaruddin: Dasar ini dimulakan waktu Kerajaan Barisan 
Nasional melalui UPEN, Unit Perancang Ekonomi Negara dan sekarang di bawah 
Kementerian Hal Ekonomi tetapi ini adalah cadangan daripada Kementerian Kewangan 
memandangkan bahawa penjualan rumah kepada warga asing ini hanya buat seketika ini 
baru berjumlah 0.4 percent iaitu sebanyak 368 orang sahaja yang memiliki rumah yang RM1 
juta ini ke atas daripada statistik sampai Januari 2019 hingga Jun 2019. 

Jadi pemilikan untuk warga Malaysia masih lagi dalam kadar 99 peratus ketika ini.  
Jadi memandangkan bahawa lambakan rumah harga RM1 juta ke atas jadi Kementerian 
Kewangan memandangkan bahawa ia satu isu yang serius yang harus kita tangani untuk 
memastikan pengaliran tunai kita, our cash flow, kelinciran kewangan kita itu dapat dipulihkan 
dengan penjualan rumah-rumah ini dengan harga yang RM600 ribu ke atas. 

Tuan Steven Choong Shiau Yoon [Tebrau]: Terima kasih Tuan Yang di-Pertua.  
Soalan tambahan saya untuk Yang Berhormat Menteri adalah sekiranya lambakan rumah 
mewah tidak boleh dijual apa kesannya kepada ekonomi negara kita? Apakah pandangan 
Yang Berhormat Menteri kalau banyak lambakan rumah mewah di semua projek perumahan, 
adakah ini adalah selari untuk rakyat Malaysia? Terima kasih. 

■1140 

Puan Hajah Zuraida binti Kamaruddin: Menyedari bahawa keadaan lambakan ini 
amat menggusarkan negara dan sangat mengejutkan juga. Saya juga rasa seram bila 
mendengarkan bahawa hampir RM100 bilion value nilai rumah yang tidak terjual dalam 
negara kita. Kita bayangkan sekiranya rumah-rumah ini tidak dijual dan tidak ada 
penghuninya, kita lihat bahawa Malaysia akan kelihatan seperti sebuah negara yang usang 
dengan bangunan-bangunan yang usang tidak ada penghuni. 

Jadi, oleh itu banyak usaha-usaha yang telah kita laksanakan dengan HOC 
Campaign yang telah kita laksanakan dan mendapat jualan yang amat membanggakan 
kerana kita dapat menjual sebanyak 21 ribu unit rumah yang bernilai RM13.44 bilion yang 
telah kita buat dalam peringkat enam bulan pertama dan kita telah panjangkan lagi pada 
sampai hujung tahun ini. Ia juga mendapat sambutan lagi tambahan dalam jualan 
meningkatkan lagi. Ada juga permintaan yang mungkin kita akan sambungkan lagi untuk 
tahun 2020. Jadi, inilah usaha-usaha untuk kita pastikan bahawa rumah-rumah yang 
berharga tinggi ini, harga mewah ini dapat dijual kepada sasarannya dan dapat membantu 
untuk kita clear kan stok overhang units ini dan juga melincirkan ekonomi kita. Insya-Allah. 

Tuan Ahmad Tarmizi bin Sulaiman [Sik]: Tuan Yang di-Pertua, satu lagi soalan. 

Tuan Yang di-Pertua: Satu lagi soalan. 

Datuk Seri Haji Ahmad bin Haji Maslan [Pontian]: Pemaju tamak sebenarnya, 
naikkan harga rumah. 



Jadi ini harus ditangani dengan satu sistem data yang lebih bersepadu yang boleh kita gunakan untuk membuat satu analisis dan projection yang lebih tepat dan dalam masa yang akan datang kita akan dapat menangani masalah lambakan rumah dengan harga yang bertepatan dengan lokasi dan sebagainya, insya-Allah. Sekian. Tan Sri Datuk Seri Panglima Haji Annuar bin Haji Musa [Ketereh]: Terima kasih, Yang Berhormat Menteri. Soalan saya ialah, berhubung dengan khusus mengenai keizinan menjual rumah kepada warga asing kepada harga RM600 ribu dan ke bawah seperti mana yang diumumkan dalam belanjawan. Jadi daripada jawapan Yang Berhormat Menteri tadi, nampaknya kementerian sendiri masih lagi dalam keadaan yang agak tidak bersedia dari segi data dan juga dasar. Jadi saya hendak tanya, adakah dasar ini originated daripada kementerian Yang Berhormat atau daripada Kementerian Kewangan sewaktu ianya dibentangkan dalam Belanjawan. Oleh kerana dasar ini mempunyai implikasi yang sangat serius apabila harga rumah semurah itu diizinkan dimiliki oleh warga-warga asing. Puan Zuraida binti Kamaruddin: Dasar ini dimulakan waktu Kerajaan Barisan Nasional melalui UPEN, Unit Perancang Ekonomi Negara dan sekarang di bawah Kementerian Hal Ekonomi tetapi ini adalah cadangan daripada Kementerian Kewangan memandangkan bahawa penjualan rumah kepada warga asing ini hanya buat seketika ini baru berjumlah 0.4 percent iaitu sebanyak 368 orang sahaja yang memiliki rumah yang RM1 juta ini ke atas daripada statistik sampai Januari 2019 hingga Jun 2019. Jadi pemilikan untuk warga Malaysia masih lagi dalam kadar 99 peratus ketika ini. Jadi memandangkan bahawa lambakan rumah harga RM1 juta ke atas jadi Kementerian Kewangan memandangkan bahawa ia satu isu yang serius yang harus kita tangani untuk memastikan pengaliran tunai kita, our cash flow, kelinciran kewangan kita itu dapat dipulihkan dengan penjualan rumah-rumah ini dengan harga yang RM600 ribu ke atas. Tuan Steven Choong Shiau Yoon [Tebrau]: Terima kasih Tuan Yang di-Pertua. Soalan tambahan saya untuk Yang Berhormat Menteri adalah sekiranya lambakan rumah mewah tidak boleh dijual apa kesannya kepada ekonomi negara kita? Apakah pandangan Yang Berhormat Menteri kalau banyak lambakan rumah mewah di semua projek perumahan, adakah ini adalah selari untuk rakyat Malaysia? Terima kasih. #1140. Puan Hajah Zuraida binti Kamaruddin: Menyedari bahawa keadaan lambakan ini amat menggusarkan negara dan sangat mengejutkan juga. Saya juga rasa seram bila mendengarkan bahawa hampir RM100 bilion value nilai rumah yang tidak terjual dalam negara kita. Kita bayangkan sekiranya rumah-rumah ini tidak dijual dan tidak ada penghuninya, kita lihat bahawa Malaysia akan kelihatan seperti sebuah negara yang usang dengan bangunan-bangunan yang usang tidak ada penghuni. Jadi, oleh itu banyak usaha-usaha yang telah kita laksanakan dengan HOC Campaign yang telah kita laksanakan dan mendapat jualan yang amat membanggakan kerana kita dapat menjual sebanyak 21 ribu unit rumah yang bernilai RM13.44 bilion yang telah kita buat dalam peringkat enam bulan pertama dan kita telah panjangkan lagi pada sampai hujung tahun ini. Ia juga mendapat sambutan lagi tambahan dalam jualan meningkatkan lagi. Ada juga permintaan yang mungkin kita akan sambungkan lagi untuk tahun 2020. Jadi, inilah usaha-usaha untuk kita pastikan bahawa rumah-rumah yang berharga tinggi ini, harga mewah ini dapat dijual kepada sasarannya dan dapat membantu untuk kita clear kan stok overhang units ini dan juga melincirkan ekonomi kita. Insya-Allah. Tuan Ahmad Tarmizi bin Sulaiman [Sik]: Tuan Yang di-Pertua, satu lagi soalan. Tuan Yang di-Pertua: Satu lagi soalan. Datuk Seri Haji Ahmad bin Haji Maslan [Pontian]: Pemaju tamak sebenarnya, naikkan harga rumah.